Covid-19-statistieke: Só lyk gevalle, sterftes nou(Argieffoto: Unsplash) Nog 21 606 mense in Suid-Afrika het positief getoets vir die koronavirus. Altesaam 1 214 176 landsburgers het nou reeds Covid-19 opgedoen sedert die virus net meer as ’n jaar gelede in Suid-Afrika uitgebreek het. Dr. Zweli Mkhize, minister van gesondheid, het Saterdagaand in sy gebruiklike verklaring gesê nog 399 pasiënte het intussen weens Covid-19 gesterf waarvan 106 sterftes in die Wes-Kaap aangemeld is. Die res van die land se jongste sterftes is onderskeidelik in die Oos-Kaap (85), Vrystaat (11), Gauteng (69), KwaZulu-Natal (96), Limpopo (5), Mpumalanga (15) en die Noord-Kaap (12) aangemeld. Dít bring die land se dodetal op 32 824 te staan. Volgens Mkhize het 956 712 pasiënte in Suid-Afrika egter reeds van die koronavirus herstel, met ŉ herstelkoers van 78,9%. Daar is tans 224 640 aktiewe gevalle van die virus in die land. Nog 77 167 toetse is intussen uitgevoer. Die land het nou reeds 7 120 847 toetse sedert die uitbreek van die virus gedoen. Die meeste van die toetse is in die privaatsektor uitgevoer. Sterftes en persone wat herstel het: